Archifau Gwynedd yn ail-agor
Cartref > Y Cyngor > Newyddion > Datganiadau i'r wasg > Ebrill 2021 > Archifau Gwynedd yn ail-agor
Mae Gwasanaeth Archifau Cyngor Gwynedd yn paratoi ar gyfer croesawu'r cyhoedd yn ôl i'w hadeiladau yn fuan.
Bydd Archifdy Meirionnydd yn Nolgellau yn ail-agor ar Dydd Llun, 12 Ebrill, ac Archifdy Caernarfon yn ail-agor ar Ddydd Mercher, 14 Ebrill.
Dywedodd Lynn Francis, Prif Archifydd Cyngor Gwynedd: "Rydan ni'n edrych ymlaen at weld pobl nôl yn ein harchifdai. Er mwyn diogelu defnyddwyr a staff, bydd trefniadau diogelwch yn eu lle ac rydym yn ddiolchgar o flaen llaw i bobl am eu dealltwriaeth a'u hamynedd wrth i ni ailgyflwyno'r gwasanaeth gwerthfawr yma."
Bydd angen archebu dogfennau o flaen llaw a bydd system apwyntiadau yn unig i fynychu'r archifdai. Bydd angen diwrnod neu fwy o rybudd fel bod modd estyn y dogfennau a sicrhau fod y dogfennau hynny ar gael.
Gellir archebu deunydd drwy bori drwy'r catalog ar-lein ar wefan Cyngor Gwynedd www.gwynedd.llyw.cymru - os ydych yn ansicr pa ddogfennau yr ydych eu hangen, gallwch gysylltu a gallwn gynnig ein cymorth. Neu os nad ydych yn gallu ymweld mae croeso i chi gysylltu gyda'r Archifdai i drafod gwasanaethau eraill.
Er mwyn trefnu apwyntiad i fynychu'r archifdai, cysylltwch drwy e-bostio archifau@gwynedd.llyw.cymru neu ffonio:
Archifdy Caernarfon (01286) 679 095
1 – Ystafell ymchwil yn archifdai Gwynedd's
2 – Mae gwasanaeth archifau Cyngor Gwynedd yn cynnig mynediad at amrywiaeth o ddogfennau a delweddau hanesyddol